PSH จับเทรนด์โลก ชูแคมเปญ “พฤกษา ลีฟวิ่ง โซลูชั่น” สร้างมาตรฐานใหม่ที่อยู่อาศัย
PSH จับเทรนด์โลก ชูแคมเปญ “พฤกษา ลีฟวิ่ง โซลูชั่น” สร้างมาตรฐานใหม่ของการเลือกที่อยู่อาศัย เพื่อรองรับชีวิตวันข้างหน้าที่เปลี่ยนไป 
PSH จับเทรนด์โลก ชูแคมเปญ “พฤกษา ลีฟวิ่ง โซลูชั่น” สร้างมาตรฐานใหม่ของการเลือกที่อยู่อาศัย เพื่อรองรับชีวิตวันข้างหน้าที่เปลี่ยนไป 
30 มี.ค. 2565

นางสาวอังคณา ลิขิตจรรยากุล รองกรรมการผู้จัดการใหญ่ สายงานการตลาดองค์กรกลุ่ม บริษัท พฤกษา โฮลดิ้ง จำกัด (มหาชน) หรือ PSH เปิดเผยว่า เพราะการเลือกซื้อที่อยู่อาศัยเป็นการเลือกใช้ในระยะยาว ในขณะที่ความเป็นจริงแล้วในอนาคต การใช้ชีวิตหรือความต้องการของทุกคนอาจจะเปลี่ยนแปลงไปตามช่วงจังหวะของชีวิต พฤกษาในฐานะผู้นำอสังหาริมทรัพย์ และเป็น Living Solution ที่ไม่ได้ขายเพียงแค่บ้าน แต่บริษัทฯ ต้องการตอบโจทย์ให้คนไทยมีชีวิตความเป็นอยู่ทีดีขึ้น จึงได้ศึกษาวิจัยเชิงลึก โดยใช้ Big data และ Social Monitoring วิเคราะห์ข้อมูลเพื่อเข้าใจถึงเทรนด์ และความต้องการแท้จริงของผู้บริโภคอย่างต่อเนื่อง
ทั้งนี้พบว่าปัจจุบันผู้บริโภคมีความตระหนักมากขึ้นในเรื่องสุขภาพ และในฐานะนักพัฒนาอสังหาริมทรัพย์ชั้นนำ บริษัทฯ จึงได้คิดเผื่อเรื่องนี้ไว้ และมองว่าเป็นเรื่องดีหากบ้านที่เลือก เพื่อจะอยู่อาศัยตลอดไปทั้งชีวิตนั้นจะมีส่วนช่วยส่งเสริมการใช้ชีวิตและสุขภาพที่ดีเพราะเรื่องของสุขภาพเชื่อมโยงกับทุกสิ่งรอบตัว การออกแบบที่อยู่อาศัยจึงต้องใส่ใจทุกรายละเอียดรองรับการใช้ชีวิตครอบคลุมทั้งการส่งเสริมสุขภาพกาย (Health &amp; Wellness) สุขภาพการใช้ชีวิต (Lifestyle Disruption) และสุขภาพโลก (Sustainable Development)
โดยประกอบกับพฤกษามีพันธมิตรด้านสุขภาพคือโรงพยาบาลวิมุต เมื่อเทรนด์สุขภาพเป็นเรื่องสำคัญและเชื่อว่าสุขภาพดีเริ่มต้นที่บ้าน จึงเป็นที่มาของการประสานความร่วมมือครั้งสำคัญกับทีมโรงพยาบาลวิมุตให้เข้ามาร่วมให้คำปรึกษาและออกแบบบ้านและโครงการสร้างเป็นมาตรฐานใหม่สำหรับการพัฒนาที่อยู่อาศัยเพื่อสุขภาพ และทำให้เกิดแคมเปญการตลาดใหม่ “พฤกษา ลีฟวิ่ง โซลูชั่น” ที่สะท้อนแนวคิดชัดเจนของพฤกษาที่อยากให้คนไทยมีคุณภาพชีวิตการอยู่อาศัยที่ดี พร้อมการออกแบบบ้านด้วยความใส่ใจในทุกรายละเอียดรองรับ Lifestyle Disruption ทั้งการดีไซน์พื้นที่ใช้สอยให้มีความยืดหยุ่น สามารถปรับเปลี่ยนได้ตามความต้องการใช้งาน มีพื้นที่สำหรับกิจกรรมเพิ่มความเป็นส่วนตัว มีฟังก์ชันเพื่อการทำงานจากที่บ้าน
รวมถึงการออกแบบพื้นที่ครัว ห้องน้ำ ห้องนอนเผื่อไว้สำหรับอนาคต หากต้องการปรับเปลี่ยนให้เหมาะกับการใช้งานของคนทุกวัยในครอบครัว พร้อมมอบบริการพิเศษที่ให้ความอุ่นใจคลายกังวล เหมือนมีโรงพยาบาลอยู่ใกล้แค่เอื้อม ด้วยบริการปรึกษาแพทย์ออนไลน์โดยไม่มีค่าใช้จ่าย (Telemed) บริการจัดส่งยาให้ถึงบ้าน รวมถึงบริการอื่นๆ ในอนาคต เช่น ระบบสัญญาณเตือนที่จะนำไปติดตั้งในที่พักกรณีต้องการแพทย์ฉุกเฉิน  ต้องการบริการดูแลผู้ป่วย หรือผู้สูงอายุที่บ้าน
นอกจากนี้พฤกษายังได้ร่วมมือกับหลากหลายแบรนด์ชั้นนำ ผู้ผลิตสินค้าวัสดุอุปกรณ์เพื่อบ้านที่เป็นมิตรกับสิ่งแวดล้อม เช่น การใช้ประตูหน้าต่างที่สามารถป้องกันฝุ่น PM 2.5 ลดสาเหตุการเกิดภูมิแพ้ มีระบบระบายความร้อนและการหมุนเวียนอากาศภายในบ้านเพื่อลดการสะสมของเชื้อโรค ลดความอับชื้น ทำให้บ้านเย็นสบาย การใช้สีทาภายในปลอดสารพิษ ปราศจากสารเคมี (Low VOCs) ช่วยลดความเสี่ยงการเกิดโรคเกี่ยวกับระบบการเดินหายใจ ผนังบ้านไม่เป็นแหล่งสะสมของเชื้อรา แบคทีเรียและไวรัส  พื้นภายในดีไซน์เป็นทางเรียบ (Non Step Floor) หมดห่วงเรื่องเดินสะดุดและการใช้วัสดุพื้นลดแรงกระแทก (Absorbtion Floor) ซึ่งเป็นมาตรฐานระดับเดียวกับญี่ปุ่น ยังช่วยป้องกันอุบัติเหตุ หรือลดการบาดเจ็บที่อาจเกิดขึ้นได้กับเด็กและผู้สูงวัย
โดยความใส่ใจของพฤกษายังลงลึกในรายละเอียดที่ทำให้บ้านอยู่สบายและปลอดภัยมากขึ้น ด้วย Universal Design สำหรับคนทุกเจนเนอเรชั่นที่อาศัยร่วมกันในบ้าน เช่น การดีไซน์ประตูขนาดใหญ่เผื่อพื้นที่ไว้รองรับการเข้าออกด้วยรถเข็น  บันไดลูกนอนขนาดกว้างขึ้น ช่วยให้ขึ้น-ลงได้สะดวก พื้นที่ครัว ห้องนอนและห้องน้ำยังเผื่อไว้สำหรับการปรับเปลี่ยนและต่อเติมในอนาคต รวมทั้งการเลือกใช้โถสุขภัณฑ์ชั้นนำที่ออกแบบรองรับสรีระผู้สูงอายุ สำหรับพื้นที่ส่วนกลาง นอกจากจะเน้นการออกแบบพื้นที่สีเขียวเพิ่มขึ้นด้วยต้นไม้ใหญ่ให้ร่มเงาเพิ่มออกซิเจนให้โลกสร้างบรรยากาศเย็นสดชื่นแล้ว ยังมีการออกแบบพื้นที่เพื่อส่งเสริมสุขภาพเป็นสวนหินบำบัดที่คัดสรรหินแต่ละก้อนอย่างพิถีพิถันสำหรับการเดินนวดฝ่าเท้า กิจกรรมออกกำลังกายผ่อนคลายสำหรับคนทุกวัย  มีลานกิจกรรมส่วนกลางที่ออกแบบเป็นสวนออกกำลังกายโดยเลือกใช้พื้นยางมาตรฐานดีที่สุดเพื่อความปลอดภัยและส่งเสริมพัฒนาการการเรียนรู้ของเด็กๆ
สำหรับแคมเปญการตลาดพิชิตใจผู้บริโภคครั้งนี้ พฤกษาได้จัดทำวิดีโอขนาดสั้น “พฤกษา ลีฟวิ่ง โซลูชั่น” โชว์เคสงานดีไซน์ทุกรายละเอียดของการออกแบบพัฒนาบ้านและโครงการมาตรฐานใหม่เพื่อสุขภาพและคุณภาพชีวิตดีที่สุด มีกำหนดเผยแพร่ผ่านช่องทางสื่อออนไลน์ตั้งแต่ 31 มีนาคม 2565  ติดตามได้ที่ https://www.facebook.com/PruksaFamilyClub/  และช่องยูทูป https://www.youtube.com/user/PruksaFamilyClub